Războaiele galice au fost o serie de campanii militare desfășurate de către Republica Romană prin proconsulul Julius Caesar împotriva mai multor triburi galice, în perioada 58 î.Hr. - 51 î.Hr. Romanii au invadat și Britannia și Germania, dar niciodată aceste expediții din timpul acestor războaie nu au transformat zonele acestea în provincii romane. Războaiele galice au culminat cu o luptă decisivă la Alesia în 52 î.Hr., în care victoria completă romană a dus la extinderea republicii romane de-a lungul întregii Galii. Războaiele au netezit calea lui Cezar spre poziția de conducător unic al Republicii Romane.